CELEX: 62008CN0149
Language: da
Date: 2008-04-11 00:00:00
Title: Sag C-149/08: Anmodning om præjudiciel afgørelse indgivet af Symvoulio tis Epikratias (Grækenland) den 11. april 2008 — AKTOR Anonymi Techniki Etairia (AKTOR ATE) mod Ethniko Symvoulio Radiotileorasis

7.6.2008   
            
            
               DA
            
            
               Den Europæiske Unions Tidende
            
            
               C 142/20
            
         Anmodning om præjudiciel afgørelse indgivet af Symvoulio tis Epikratias (Grækenland) den 11. april 2008 — AKTOR Anonymi Techniki Etairia (AKTOR ATE) mod Ethniko Symvoulio Radiotileorasis
   (Sag C-149/08)
   (2008/C 142/32)
   Processprog: græsk
   Den forelæggende ret
   Symvoulio tis Epikratias
   Parter i hovedsagen
   
      Sagsøger: Aktor Anonimi Techniki Etaireia (Aktor ATE)
   
      Sagsøgt: Ethniko Symvoulio Radiotileorasis
   
      Intervenient: Michaniki AE
   Præjudicielle spørgsmål
   
               1)
            
            
               Eftersom det må antages, at en national bestemmelse, hvorefter kun samtlige medlemmer af et konsortium uden egen status som juridisk person, som uden held har deltaget i et offentligt udbud, kan anlægge sag til prøvelse af tilslaget, og ikke de enkelte medlemmer, i princippet ikke er i strid med fællesskabsretten, navnlig bestemmelserne i direktiv 89/665/EØF, også når sagen oprindeligt blev anlagt af alle medlemmer af konsortiet i fællesskab, men i sidste ende måtte afvises for så vidt angår en del af disse, er det da nødvendigt ved anvendelsen af disse direktiver inden afvisning at undersøge, om de enkelte medlemmer af et konsortium herefter bevarer retten til at anlægge sag ved en anden national domstol med påstand om kompensation, som eventuelt er fastsat i en bestemmelse i national ret?
            
         
               2)
            
            
               Såfremt det i fast, national retspraksis blev antaget, at også enkelte medlemmer af et konsortium gyldigt kan anlægge sag til prøvelse af en afgørelse truffet i forbindelse med udbud, er det da i overensstemmelse med bestemmelserne i direktiv 89/665/EØF fortolket i lyset af EMK's artikel 6 som et almindeligt fællesskabsretligt princip, at en sag afvises som følge af en ændring af fast retspraksis, uden at sagsøgeren forinden hverken gives mulighed for at afhjælpe den pågældende mangel eller under alle omstændigheder mulighed for i henhold til kontradiktionsprincippet at fremsætte bemærkninger hertil?